

 GRADSKO VIJEĆE

# KLASA:024-05/22-01/03

# URBROJ:2186-16-02/1-22-2

Ludbreg, 08. travnja 2022.

**Z A P I S N I K**

**8. sjednice Gradskog vijeća Grada Ludbrega održane dana 08. travnja 2022. godine ELEKTRONSKIM PUTEM.**

 Sjednica je sukladno odredbama članka 48.st.8 Statuta Grada Ludbrega održana ELEKTRONSKIM PUTEM.

 Sukladno odredbama članaka 71. i 72. Poslovnika Gradskoga vijeća Grada Ludbrega vijećnicima je dana 04. travnja 2022. godine na njihove e-mail adrese dostavljen poziv s materijalima za 8. sjednicu Gradskoga vijeća Grada Ludbrega.

U samom tekstu poziva – pod napomenom, vijećnici su bili obaviješteni da će se izjašnjavati o prijedlozima točaka dnevnog reda sa „ZA“, „PROTIV“ ili „SUZDRŽAN“ na e-mail:mirjana.balazinec@ludbreg.hr u vremenu od 07.00-15.00 sati dana 08. travnja 2022. godine.

Također su vijećnici bili obaviješteni da eventualne primjedbe na materijale po točkama dnevnog reda mogu dostaviti najkasnije do 07.04.2022. godine do 15.00 sati na e-mail:mirjana.balazinec@ludbreg.hr.

Dostavom e-maila i izjašnjavanjem po predloženim točkama dnevnog reda konstatirano je da su sjednici nazočni: Darko Jagić, Tihomir Horvat, Anica Happ, Maca Jančić, Gordana Loparić, Ivana Škorjanec, Marija Schubert, Krešimir Horvat, Jasminka Topolko, Kristina Mirčetić Petrin, Goran Križanić i Silvije Kutle.

S obzirom da nije dostavio povratni e-mail te se nije izjasnio po predloženim točkama dnevnoga reda konstatira se da sjednici nije bio nazočan:Zlatko Sova.

Za 8. sjednicu Gradskoga vijeća predložen je slijedeći:

**D N E V N I R E D**

1. Verifikacija zapisnika 7. sjednice Gradskog vijeća Grada Ludbrega
2. Prijedlog Odluke o davanju suglasnosti za provedbu ulaganja na području jedinice lokalne samouprave Grada Ludbrega u naselju Bolfan za projekt „Izgradnja sportsko-rekreacijskog igrališta za više sportova u naselju Bolfan“
3. Prijedlog Rješenja o prihvaćanju ponude za kupnju zemljišta stambene namjene u Ulici P. Miškine u Ludbregu

**S obzirom da u povratnim e-mail porukama nije bilo nikakvih primjedbi ni prijedloga na predloženi dnevni red i da se svih 12 vijećnika izjasnilo „ZA“ predloženi dnevni red konstatira se da je predloženi dnevni red 8. sjednice Gradskoga vijeća Grada Ludbrega prihvaćen JEDNOGLASNO,s 12 glasova „ZA“.**

----------------------------------------

**Točka 1.**

**Verifikacija zapisnika 7. sjednice Gradskog vijeća Grada Ludbrega**

 Nisu dostavljene nikakve primjedbe na zapisnik 7. sjednice Gradskoga vijeća održane 31. siječnja 2022. godine.

 **Na temelju dostavljenih e-mail poruka vijećnika konstatira se da je Gradsko vijeće Grada Ludbrega Zapisnik 7. sjednice Gradskoga verificiralo JEDNOGLASNO, s 12 glasova „ZA“.**

 (Zapisnik 7. sjednice Gradskoga vijeća Grada Ludbrega KLASA:024-05/22-01/01, URBROJ:2186-16-02/1-22-2 s prilozima iz sustava eGlasanje sastavni su dijelovi ovog zapisnika)

……………………….

**Točka 2.**

 **Prijedlog Odluke o davanju suglasnosti za provedbu ulaganja na području jedinice lokalne samouprave Grada Ludbrega u naselju Bolfan**

 **za projekt „Izgradnja sportsko-rekreacijskog igrališta za više sportova u**

 **naselju Bolfan“**

Nisu dostavljene nikakve primjedbe ni prijedlozi na predloženi tekst Odluke.

Vijećnik Silvije Kutle naveo je da se slaže da treba ulagati u bolje uvjete za bavljenje sportovima.

 **Na temelju dostavljenih e-mail poruka vijećnika konstatira se da je Gradsko vijeće Grada Ludbrega JEDNOGLASNO – s 12 glasova “ZA” donijelo**

**Odluku o davanju suglasnosti za provedbu ulaganja na području jedinice lokalne samouprave Grada Ludbrega u naselju Bolfan za projekt „Izgradnja sportsko-rekreacijskog igrališta za više sportova u naselju Bolfan“**

 (Odluka o davanju suglasnosti za provedbu ulaganja na području jedinice lokalne samouprave Grada Ludbrega u naselju Bolfan za projekt “Izgradnja sportsko-rekreacijskog igrališta za više sportova u naselju Bolfan” KLASA:622-05/22-01/01, URBROJ:2186-16-02/1-22-10 te Prilog III. uz suglasnost predstavničkog tijela jedinice lokalne samouprave za provedbu ulaganja (KLASA:622-05/22-01/01, URBROJ:2186-16-02/1-22-10) unutar tipa operacije T.O.2.2.1. Obnova/modernizacija društvene infrastrukture ruralnog područja LRS LAG-a “IZVOR” sastavni su dijelovi ovog Zapisnika).

--------------------

Točka 3.

**Prijedlog Rješenja o prihvaćanju ponude za kupnju zemljišta stambene namjene u Ulici P. Miškine u Ludbregu**

Nisu dostavljene nikakve primjedbe ni prijedlozi na predloženi tekst Rješenja.

Vijećnik Silvije Kutle naveo je da podržava svaku izgradnju stanova u Ludbregu.

 **Na temelju dostavljenih e-mail poruka vijećnika konstatira se da je Gradsko vijeće Grada Ludbrega JEDNOGLASNO – s 12 glasova “ZA” donijelo Rješenje o prihvaćanju ponude za kupnju zemljišta stambene namjene u Ulici P. Miškine u Ludbregu.**

 **(**Rješenje o prihvaćanju ponude za kupnju zemljišta stambene namjene u Ulici P. Miškine u Ludbregu KLASA:944-01/21-01/05, URBROJ:2186-16-02/1-22-6 sastavni je dio ovog zapisnika).

 Konstatira se da je 8. sjednica Gradskoga vijeća završila u 15.00 sati, s obzirom da je u pozivu bilo određeno da se vijećnici po predloženim točkama dnevnoga reda mogu izjašnjavati u vremenu od 07.00-15.00 sati.

 D o v r š e n o !

 ZAPISNIČAR: PREDSJEDNIK

 GRADSKOG VIJEĆA:

 Mirjana Balažinec Darko Jagić